open-index/open-wikipedia-markdown huggingface dataset:
Kéfisodotos Starší

[náhľad|Eiréné s malým Plutom, rímska kópia pôvodného Kéfisodotovho diela z okolo roku [374 pred Kr., Glyptotéka, Mníchov]]
**Kéfisodotos** () bol grécky sochár v 4. storočí pred Kr.

Aténsky sochár Kéfisodotos bol žiakom svojho otca Praxitela, ktorý spolu s Feidiom pracoval na Akropole. Antika si ho cenila ako vynikajúceho umelca. Vyzdvihovala najmä jeho sochu Atény v Pireu, súsošie Múz a výzdobu jedného z Diových oltárov. Starovekého cestovateľa Pausania upútalo v Tébach súsošie bohyne Tychy a malého Pluta, ktoré porovnával s podobným Kéfisodotovým dielom: „*Vložiť Pluta do rúk Tychy (Náhody) ako matky alebo opatrovateľky považujem za múdry nápad, rovnako vhodný, ako ho spodobňuje Kéfisodotos. Tento muž vytvoril Aténčanom sochu [[Eiréné (mytológia)|Eirény]], držiacu na rukách Pluta.*“

Súsošie *Eirény a Pluta* (zosobnenie Mieru, prinášajúceho Hojnosť) je jediné zachovalé dielo (v kópii), ktoré sa mu môže s istotou pripísať. Vytvoril ho na pamiatku mieru medzi Aténami a Spartou roku 374 pred Kr., a bezpochyby vyjadrovalo nádej na šťastnejšie časy. Socha sa zachovala v mnohých kópiách. Originál sa nachádzal na agore v Aténach.

V tomto majstrovskom diele poznať typickú grécku (aténsku) sochársku školu 4. storočia pred Kr., ako je dokonalé stvárňovanie drapérie i grandiózna technika, zachycujúca tie najjemnejšie detaily, ale v porovnaní s inými prácami badať v ňom už nový prvok, a to nežný materinský výraz bohyne, hladkajúci pohľadom malého Pluta, ktorého drží na rukách.

Ozajstnú umeleckú revolúciu do aténskej sochárskej školy po veľkých majstroch druhej generácie (po Feidiovi) však priniesol jeho syn, ktorý sa po starom otcovi volal Praxiteles.

## Referencie a bibliografia

 

Kategória:Sochári starovekého Grécka
Éliane Escoubasová

náhľad|Éliane Escoubasová
**Éliane Escoubasová** je francúzska filozofka, historička filozofie a prekladateľka. Patrí k fenomenologickej škole a pracuje v oblasti nemeckej filozofie, filozofie umenia a fenomenologickej psychiatrie (čiže *[[Daseinsanalýza|Daseinsanalýzy]]*). Učila na Univerzite Paríž XII Val-de-Marne, dnes je emeritnou profesorkou tejto univerzity. Je členkou redakčnej rady časopisu *La part de l'Œil* (Brusel, Akadémia krásnych umení) a do roku 2006 viedla edíciu *Philosophica* vo vydavateľstve *Presses  universitaires du Mirail*. Spolu s Françoise Dasturovou organizuje parížske semináre *[[Daseinsanalýza|Daseinsanalýzy]]* na Sorbonne.

## Hlavné publikácie
* *Imago mundi. Topologie de l'art*. Paris: Galilée 1986, 431 pp.
* "Art et phénoménologie". *La part de l'Œil*, No 7, 1991, Académie Royale des Beaux-Arts de Bruxelles, 272 pp. (zostavovateľka monotematického čísla).
* *L'Espace pictural.* La Versanne: Encre Marine 1995, 185 pp. (druhé, rozšírené vydanie 2011).
* *L'Esthétique.* Paris: Ellipses 2004, 234 pp.
* *Questions heideggériennes, Stimmung, logos, traduction, poésie.* Paris: Hermann 2010.

## Preklady do slovenčiny
* Escoubas. É. Obraz medzi fenomenológiou a ikonológiou: Husserl a Warburg. In *Vnímať, konať, myslieť*. Bratislava: Filozofický ústav 2008, s. 10-23. Dostupné online
* Escoubas, É. Esej o antropológii vizuality. M. Merleau-Ponty a H. Jonas. Filozofia, 2008, roč. 63, č. 6, s. 480-487. Dostupné online
* Escoubas, É. Náčrt ontológie obrazu: Heidegger a Blanchot. Filozofia, 2009, roč. 64, č. 8, s. 757-764. Dostupné online

## Referencie


## Zdroj

Kategória:Filozofky
Kategória:Francúzski filozofi
Françoise Bonardelová

**Françoise Bonardelová**  je francúzska filozofka a esejistka. Univerzitnú dráhu začala na Savojskej univerzite, na ktorej vyučovala v rokoch 19801989. Je profesorkou na Univerzite Paríž I Panthéon-Sorbonne (dnes emeritnou), kde prednášala filozofiu náboženstva od roku 1990 do roku 2010. Je tiež správkyňou Ústavu pre budhistické skúmania.

Je odborníčkou na doktríny hermetizmu, alchýmie a budhizmu. Bola žiačkou Gilberta Duranda. Dizertačnú prácu po prepracovaní uverejnila v roku 1993 pod názvom *Filozofia alchýmie: Veľké dielo a modernita*. Záujem jej posledných prác sa presunul k štúdiu cieľov, ktoré sleduje kultúra (ako sú identita, múdrosť a i.). Medzi dvoma úskaliami, ktorými sú vlastenecké zakorenenie a relativizmus globalizovanej konzumnej spoločnosti, ponúka tretiu cestu, ktorá by bola špecificky európska, a to duchovné znovuzrodenie cez "veľkú kultúru" Renesancie a Osvietenstva.

## Dielo
* *L'hermétisme*. Paris: PUF 1985, česky *Hermetismus*. Praha: Victoria Publishing 1995.
* *Philosophie de l'alchimie. Grand Œuvre et modernité*. Paris: PUF 1993.
* *L'irrationnel*. Paris: PUF prvé vydanie 1996, druhé vydanie 2005.
* *Philosopher par le feu*. Paris: Seuil 1998.
* *Transhumances*. Fata Morgana 1999.
* *La voie hermétique*. Paris: Dervy 2002.
* *Les pouvoirs de la musique. À l'écoute du sacré*. Paris: Dervy 2005.
* *Petit dictionnaire de la vie nomade*. Médicis Entrelacs 2005.
* *Bouddhisme et philosophie en quête d'une sagesse commune*. Paris: L'Harmattan 2008.
* *Des héritiers sans passé. Essai sur la crise de l'identité culturelle européenne*. La Transparence 2010, slovensky kapitola Občanom akého sveta môže byť kultúrny človek? In: *Občianstvo bez hraníc?* Bratislava : Filozofický ústav SAV 2011, s. 63-77.
* *Triptyque pour Albrecht Dürer. La conversation sacrée*. La Transparence 2012.

## Ďalšie publikácie v slovenčine a češtine
* Bornadel, F. Nič, ničota, prázdnota: spory okolo vzťahu buddhizmu a nihilizmu. In *Náboženstvo a nihilizmus*. Bratislava : Filozofický ústav SAV 2010, s. 29-43. Dostupné online
* Bonardel, F. Současná léčebná starost: cesta k vyléčení, nebo nemoc století? In Vydrová, J. et al. *Starosť o dušu, životy subjektivity a podoby myslenia*. Červený Kostelec: Mervart 2014, s. 17-38.

## Referencie

* 

Kategória:Filozofky
Kategória:Francúzski filozofi
Kategória:Francúzski univerzitní profesori
Kategória:Francúzski autori náučnej literatúry
Růžový vrch

**Růžový vrch** je prírodná rezervácia ev. č. 1846 neďaleko obce Chvalatice v okrese Znojmo v nadmorskej výške 350 - 426 metrov. Oblasť spravuje AOPK ČR.

## Ochrana
Predmetom ochrany sú prirodzené rastlinné spoločenstvá na prudkých, skalnatých zrázoch nad riekou Dyje s vysokou biologickou a estetickou hodnotou.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Okresného úradu Znojmo o zriadení prírodnej rezervácie
* Stránka na BioLib.cz

## Zdroj

Kategória:Chránené územia v okrese Znojmo
Kategória:Územia európskeho významu v Česku
Kategória:Skalné útvary v Juhomoravskom kraji
Kategória:Lesy v Česku
Pavol Lím

Ing. **Pavol Lím** (* 8. september 1940, Československo) je slovenský moderátor, slobodný umelec, ktorý významným spôsobom prispieva k trvalo udržateľnému rozvoju krajiny.

## Životopis
V 70. rokoch vyštudoval v Prahe zahraničný obchod. Pôsobil ako znalec a moderátor programov o vážnej hudbe. Od roku 1972 sa stal umelcom v slobodnom povolaní. Pavol Lím v roku 1974 založil medzinárodný festival filmov o trvalo udržateľnom rozvoji pod názvom Ekotopfilm, ktorý je najstarším filmovým festivalom svojho druhu na svete. Festival sa venuje novým technológiám, technike, vede, výskumu, životnému prostrediu a ekológii. Dodnes je jeho generálnym riaditeľom.. Žije v Bratislave.

## Ocenenia
* Rad Čestnej légie, Rytier, rok udelenia 2014

## Referencie


## Externé odkazy
* http://nzr.trnava.sk/?q=node/1839 
* https://www.detail.cz/osoba/pavol-lim-stefunkova-23-bratislava/xzTjRwBizNY/
* http://hn.old.hnonline.sk/prilohy-197/p-lim-je-pracujucim-hobystom-38287

Kategória:Nositelia Radu čestnej légie
Kategória:Slovenskí moderátori
André Scala

**André Scala** (* 1. marec 1950, Paríž) je francúzsky filozof a univerzitný pedagóg.

## Život
Študoval filozofiu v Experimentálnom univerzitnom centre vo Vincennes (*Centre universitaire expérimental de Vincennes*). Vyučuje filozofiu, má titul agrégé (pedagogický titul oprávňujúci vyučovať na stredných a vysokých školách). Na *L’école d’Art intercommunale* v Digne-les-Bains (IDBL) prednášal filozofiu umenia.

## Publikácie

* Spinoza: *Traité de la réforme de l'entendement* (O náprave rozumu). Paris: Presses Pocket 1990 (predslov, preklad a komentár).
* *Pieter de Hooch.* Paris: Séguier 1991.
* *Spinoza.* Paris: Les Belles Lettres 1998, druhé vydanie Paris: Librairie académique Perrin 2009.
* *[[George Berkeley|Berkeley]].* Paris: Les Belles Lettres 2007.
* Traces (Stopy). In *herman de vries.* Lyon: Fage  / Digne-les-Bains: Musée Gassendi 2009.
* *Silences de Federer* (Federerovo mlčanie). Paris: Éditions de la Différence, 2011.
* Spinoza: *Traité de la réforme de l'entendement* (O náprave rozumu). Paris: Éclats 2013 (prezentácia a nový preklad).
* Anmerkungen zur Genese der Zwiefalt bei Heidegger. In Friedman, M., Seppi, A. (eds.): *Martin Heidegger : Die Falte der Sprache.* Wien-Berlin: Verlag Turia + Kant, 2017.
* *Pieter de Hooch - Un peintre à l'infinitif* (Pieter de Hooch - neurčitý maliar). Strasbourg: L'Atelier contemporain 2022.
 
## Preklady do slovenčiny

* Scala, A. Šport a filozofia. Filozofia, 2016, roč. 71, č. 7, s. 541-549. Dostupné online
* Scala, A. Svetlo a farba. Filozofia, 2017, roč. 72, č. 4, s. 271-282. Dostupné online

## Scenáre

* *Pas si vite !* (Nie tak rýchlo!) réžia: Alexis Bouriquet, prezentácia: Michael Oblasti, autor: André Scala, 1996.
* *Les Derniers Jours d'Emmanuel Kant* (Posledné dni Immanuela Kanta), réžia: Philippe Collin, scenár a dialógy z Thomas de Quincey, adaptácia: André Scala, 1996, DVD, Les Films du Paradoxe, 2007.

## Zdroj

Kategória:Francúzski filozofi
Kategória:Osobnosti z Paríža
Evanjelický kostol vo Vlachove

**Evanjelický kostol** vo Vlachove je pôvodne gotický kostol, ktorý bol vyhlásený za národnú kultúrnu pamiatku dňa 1. januára 1988. Z architektonického hľadiska ide o neveľkú jednoloďovú stavbu s oblým záverom presbytéria a západne predstavanou vežou. Kostol je súčasťou ohradeného areálu.

## História
Kostol Evanjelickej cirkvi a. v. vznikol pravdepodobne koncom 15. storočia už vo svojom súčasnom rozsahu. Miestna tradícia hovorí, že bol vybudovaný Husitmi. Opevnenie kostola v podobe múru so strieľňami bolo vybudované v 17. storočí, v období stavovských povstaní. Podľa historických prameňov bolo pôvodné patrocínium kostola Očisťovania Panny Márie.

Zásadnou prestavbou prešiel kostol okolo roku 1870, kedy sa nachádzal v zlom technickom stave. Na prestavbu kostola vtedy prispel aj gróf Emanuel Andráši. Vtedy došlo k novému zaklenutiu lode aj presbytéria. Z pôvodného gotického kostola teda ostali stáť len obvodové múry a veža. Po požiari v roku 1904 bol znovu obnovovaný. Posledná obnova sa uskutočnila v rokoch 1948 - 1950.

## Zariadenie kostola
V podveží kostola sa nachádzajú železné kované dvere pochádzajúce zo 16. storočia osadené do gotického portálu. Priestor podvežia je zaklenutý valenou klenbou a obsahuje pôvodné gotické okná s osteniami. Oltár je eklektický, vznikol okolo roku 1880 v súvislosti s prestavbou kostola. Na empore je umiestnený organový pozitív od Tobiáša Kirnera z roku 1875. Na veži kostola je umiestnených päť zvonov pochádzajúcich z rokov 1904 a 1922. Prítomnosť fresiek, ktoré uvádza súpis kostolov ostrihomskej arcidiecézy z rokov 1733 – 1737, sa zatiaľ nepotvrdila.

## Užitočné informácie
*Služby Božie sa konajú každú nedeľu o 9:30 
*Pre návštevu kontaktujte Farský úrad vo Vlachove

## Galéria

Súbor:Vlachovo4.jpg|Interiér kostola s oltárom
Súbor:Vlachovo5.jpg|Empora s organom
Súbor:Vlachovo3.jpg|Detail oltára
Súbor:Vlachovo2.jpg|Kazateľnica


## Referencie

## Externé odkazy
*CZ Vlachovo - oficiálne stránky cirkevného zboru
*Apsida.sk - profil kostola
*Prvé orechové - niekoľko informácií z histórie kostola

Vlachovo
Vlachovo
Kategória:Vlachovo
Vlachovo
Kategória:Kostoly v okrese Rožňava
Lipa striebristá

**Lipa striebristá** (iné názvy: **lipa strieborná**, **lipa plstnatá**; lat. *Tilia tomentosa*, *Tilia argentea*) je opadavý strom dorastajúci výšky . Listy sú srdcovité, na rube nápadne belavo plstnaté. Strom pochádza z juhovýchodnej Európy a na Slovensku je pestovaný ako parková a okrasná drevina. Nektár kvetov tejto lipy je známy svojou jedovatosťou pre včely a najmä pre čmeliaky.

## Opis
Lipa striebristá je mohutný opadavý strom dorastajúci výšky 20 až 30, výnimočne až 40 metrov. Koruna je široko kužeľovitá, borka je sivá a dlho hladká. Letorasty aj púčiky sú sivasto plstnaté. Listy sú srdcovité, na líci tmavozelené, na rube bielošedé plstnaté hviezdovitými chĺpkami. Čepeľ listov je 7 až 10 cm dlhá, na okraji 1-2x pílovitá a niekedy plytko laločnatá. Stopka je plstnatá a dosahuje asi polovice dĺžky čepele. Kvetenstvo obsahuje 3 až 10 kvetov podopretých listeňom. Na ploche listeňa sú hviezdovité chĺpky. Kvety sú svetlo žlté, silne vonné. Tyčinky sú kratšie ako korunné lístky. Okrem plodných tyčiniek sú prítomné aj sterilné patyčinky. Plodom je drevnatý, elipsoidný až takmer guľovitý, nezreteľne rebrovaný oriešok s plstnatým oplodím.

## Rozšírenie
Lipa striebristá pochádza z juhovýchodnej Európy, na sever zasahuje až po Maďarsko, inak rastie tiež na z. Ukrajine, v Rumunsku, v býv. Juhoslávii a v Bulharsku. Niekedy je ako miesto pôvodu udávaná aj Malá Ázia, tunajšie údaje sa však pravdepodobne vzťahujú k príbuznému druhu, lipe stopkatej (*Tilia petiolaris*).

## Jedovatosť
Nektár prítomný v kvetoch lipy striebristej pôsobí toxicky na niektorý blanokrídly hmyz, najmä na čmeliaky a v menšej miere aj na včely. Ako účinná látka bol v nektáry zistený jednoduchý cukor, manóza. Včely, osy a čmeliaky tento cukor nedokážu stráviť, pretože im k tomu chýba enzým, fosfomanóza izomeráza, ktorý pri tráviacich procesoch premieňa manóza-6-fosfát na fruktóza-6-fosfát, ktorý je potom ďalej metabolizovaný. Manóza-6-fosfát sa v telách včiel hromadí a pri nadmernom množstve vedie k ochrnutiu a smrti. U včely medonosnej bola zistená úmrtnosť okolo 1% z celkového počtu jedincov navštevujúcich kvety tejto lipy. U čmeliakov bol tento podiel vyšší a dosahoval rozmedzie 5 až 8%.

## Význam
Lipa striebristá je na Slovensku vysadzovaná ako okrasný strom v intravilánoch obcí, parkoch a arborétach. Existujú aj málopočetné okrasné kultivary, napr. 'Rhodopetala' s červenými pukmi a ružovofialovými korunnými plátkami, 'Princeton' a 'Sashazam' s pyramidálnym vzrastom, guľovito rastúce 'Silver Globe' a iné.

## Referencie

## Literatúra
* *Květena Českej republiky, diel 3*. Eds. S. Hejný, B. Slavík. - Praha: Academia, 1992. - S. 281. ISBN 80-200-0256-1

## Iné projekty

## Zdroj

striebristá
Kategória:Slezovité
Kategória:Okrasné dreviny
Kategória:Listnaté stromy
Page and Plant

**Page and Plant** je názov zoskupenia pod ktorým nahrávala a absolvovala koncertné turné v polovici 90. rokov 20. storočia dvojica bývalých členov kapely Led Zeppelin, Jimmy Page a Robert Plant. Spojili sa v roku 1994 a po nahratí prvého a úspešného albumu sa rozhodli pre svetové turné. Po ňom nasledoval druhý album, a ešte ďalšie turné. Po turné sa v roku 1998 rozišli. Ku krátkemu takémuto spojeniu dvojice týchto hudobníkov došlo ešte v roku 2001.

## Členovia zoskupenia
*Jimmy Page — akustická gitara a elektrická gitara, mandolína, producent
*Robert Plant — spev, producent

;Ďalší hudobníci
*Porl Thompson — gitara, bendžo
*Nigel Eaton — hurdy-gurdy
*Charlie Jones — basová gitara, perkusie
*Michael Lee — bicie nástroje, perkusie
*Ed Shearmur — aranžmány, organ
*Jim Sutherland — mandolína, bodhran
*Martin Meissonnier Predprodukcia

## Diskografia
;Albumy

;Spolupráca na kompiláciách

;Single

;Videá

## Referencie

Kategória:Led Zeppelin
Kategória:Interpreti Mercury Records
Bron-Yr-Aur

náhľad|Bron-Yr-Aur v júni roku 2004
**Bron-Yr-Aur** (, v širšom zmysle slova „kopec zlata“, či „kopec zo zlata“; je súkromná usadlosť z 18. storočia, na vzdialenom okraji Machynlleth vo Walese. Táto usadlosť sa stala známa v súvislosti s anglickou rockovou skupinou Led Zeppelin.

V 50. rokoch 20. storočia sa táto vidiecka usadlosť dostala do vlastníctva rodiny budúceho speváka Led Zeppelin, Roberta Planta. Využívali ju ako víkendovú chalupu. V roku 1970 sa na tomto mieste zdržiavali Plant a gitarista skupiny, Jimmy Page. Bolo to po dlhom a vyčerpávajúcom severoamerickom koncertnom turné. Napriek tomu, že nemali k dispozícii tečúcu vodu a elektrinu v pokoji tohto prostredia napísali a nahrali niektoré časti ich tretieho štúdiového album, *[[Led Zeppelin III]]*. Spolu s nimi na usadlosti bola Plantova manželka Maureen s osemnásťmesačnou dcérkou Carmen, Pageova priateľka Charlotte Martin a členovia koncertného štábu skupiny Led Zeppelin, Clive Coulson a Sandy MacGregor.

Zo spolupráce medzi Pageom a Plantom na usadlosti Bron-Yr-Aur v roku 1970 pochádzajú aj piesne „Over the Hills and Far Away“ a „The Crunge“ (obidve z albumu *[[Houses of the Holy]]*), ďalej „The Rover“, „Bron-Yr-Aur“ a „Down by the Seaside“ z albumu *[[Physical Graffiti]]*, „Poor Tom“ za albumu *[[Coda]]* a tri piesne použité na *Led Zeppelin III*: „Friends“, „Bron-Y-Aur Stomp“ a „That's the Way“. Dve skladby, „Another Way To Wales“ a „I Wanna Be Her Man“ sa na oficiálne hudobné albumy skupiny Led Zeppelin nedostali.

## Referencie

## Externé odkazy
* BBC article about Bron-Yr-Aur, 18 April 2015

Kategória:Led Zeppelin
The Song Remains the Same

***The Song Remains the Same*** je koncertný soundtrack rovnomenného filmu, ktorý v októbri roku 1976, pôvodne na dvojalbume pod značkou Swan Song Records, vyšiel anglickej rockovej skupine Led Zeppelin. Neskôr, v roku 2007, bola publikovaná jeho reedícia.

Nahrávka filmu a albumu vznikla počas troch nocí na koncertoch, ktoré sa konali počas severoamerického turné v roku 1973 medzi 27.29. júlom v newyorskej Madison Square Garden. Všetky koncerty nahral na mobilnom štúdiu Wallyho Heidera hudobný producent Eddie Kramer. Neskôr ho zmixoval v ateliéroch Electric Lady Studios (New York) a Trident Studios (Londýn). Na obale albumu je obrázok schátraného domu londýnskeho filmového štúdia na Old Street, kde sa skupina pripravovala pred turné v roku 1973.

Na remastrovanej reedícii soundtracku z novembra roku 2007 pribudlo šesť skladieb, ktoré neboli na pôvodnej edícii: „Black Dog“, „Over the Hills and Far Away“, „Misty Mountain Hop“, „Since I've Been Loving You“, „The Ocean“ a „Heartbreaker“ a nové poznámky, ktoré napísal Cameron Crowe.

## Zoznam skladieb
;Strana 1
#„Rock and Roll“(John Bonham, John Paul Jones, Jimmy Page, Robert Plant)4:03
#„Celebration Day“(Jones, Page, Plant)3:49
#„The Song Remains the Same“(Page, Plant)6:00
#„The Rain Song“(Page, Plant)8:25
;Strana 2
#„Dazed and Confused“(Page)26:53
;Strana 3
#„No Quarter“(Jones, Page, Plant)12:30
#„Stairway to Heaven“(Page, Plant)10:58
;Strana 4
#„Moby Dick“(Bonham, Jones, Page)12:47
#„Whole Lotta Love“(Bonham, Willie Dixon, Jones, Page, Plant)14:25
;Reedícia z roku 2007
;:Disk 1
#„Rock and Roll“3:56
#„Celebration Day“3:37
#„Black Dog*“ with „Bring It On Home“(intro)(Dixon, Jones, Page, Plant)3:46
#„Over the Hills and Far Away*“(Page, Plant)6:11
#„Misty Mountain Hop*“( 	 	4:43
#„Since I've Been Loving You*“(Jones, Page, Plant)8:23
#„No Quarter#“10:38
#„The Song Remains the Same“5:39
#„The Rain Song“8:20
#„The Ocean*“(Bonham, Jones, Page, Plant)5:13
;:Disk 2
#„Dazed and Confused+“29:18
#„Stairway to Heaven“10:53
#„Moby Dick#“11:02
#„Heartbreaker*“(Bonham, Jones, Page, Plant)6:19
#„Whole Lotta Love#“13:51
;Poznámky
;:(*) Nahrávka nebola na originálnom soundtracku
;:(#) Kratšia nahrávka oproti originálnej verzii soundtracku
;:(+) Dlhšia nahrávka oproti originálnej verzii soundtracku

## Výroba albumu
*John Bonhambicie nástroje, perkusie
*John Paul Jonesbasová gitara, klávesové nástroje, mellotrón
*Robert Plantspev
*Jimmy Pageelektrická gitara, vokály, theremin, producent
*Cameron Crowetext prebalu
*Barry Diamentmastering (originálne CD)
*Peter Grantvýkonný producent
*George Hardiedizajn
*Hipgnosisdizajn
*Eddie Krameraudio technik
*Bob Ludwigaudio technik na reedícii z r. 2007
*Kevin Shirleyremix na reedícii z r. 2007	

## Rebríčky
;Originálne vydanie

;Reedícia

;Digitálny download

## Referencie

*

Kategória:Koncertné albumy z 1976
Kategória:Albumy Led Zeppelin
Kategória:Soundtracky
Cena Grammy za najlepší sólový popový výkon

**Cena [[Grammy Award|Grammy]] za najlepší sólový popový výkon** (angl. Grammy Award for Best Pop Solo Performance) je ocenenie udeľované na Grammy Awards od roku 2012, ktoré je zlúčením troch predošlých kategórii: Najlepší ženský spevácky popový výkon (Best Female Pop Vocal Performance), Najlepší mužský spevácky popový výkon (Best Male Pop Vocal Performance) a Najlepší inštrumentálny popový výkon (Best Pop Instrumental Performance).

## Ocenení
[náhľad|[Adele získala cenu trikrát, zároveň bola prvou víťazkou v tejto kategórii]]
[náhľad|[Lorde, víťazka roku 2014]]

### 2010s

### 2020s

## Referencie

## Zdroj

Pop
Grammy, pop
Antipatros z Epiru

**Antipatros** () bol olympijský víťaz v behu na jedno stadion v roku 136 pred Kr.

Antipatros z Epiru si na 161. olympijských hrách vybojoval víťazstvo v behu na jedno stadion. Pre Antipatra to bol iste vrcholný okamih života a možno aj začiatok nového života. Slávu olympijského víťazstva krásne vystihuje spev prvej Pindarovej *Olympijskej ódy*, ktorá znie: „*Do ďaleka žiari sláva vydobytá na olympijských hrách, kde bojuje rýchlosť a sila spojená s odvahou o najvyššiu cenu. Kto tam zvíťazí, teší sa po celý život úcte sladkej ako med, ktorá odmieňa úspech. Veď stále a každodenné šťastie je to najlepšie, čo si môže človek priať.*“

Menom Antipatra navyše 161. olympiádu (štvorročné obdobie) nazvali, lebo menom víťazov tejto disciplíny sa olympiády označovali. V starovekom Grécku bol zoznam týchto olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. Olympijské víťazstvo Antipatra uvádza Eusebios vo svojom diele Kronika (), a to v zozname olympijských víťazov, ktorý vyhotovoval z písomnosti Africana, autora diel, zachovaných prevažne len vo fragmentoch.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Michel Hulin

**Michel Hulin** (* 31. január 1936, La Groise, Francúzsko† 11. marec 2026, Moskva, Rusko) bol francúzsky filozof, odborník na indickú filozofiu.

## Život
Michel Hulin bol emeritným profesorom na Univerzite Paris-Sorbonne, na ktorej vyučoval indickú a porovnávaciu filozofiu od roku 1981 do roku 1998. V rámci indickej filozofie sa špecializoval na advaita védántu.

## Výber z diela
* *Le Principe de l'ego dans la pensée indienne classique : La notion d'ahamkara* (Princíp ega v klasickom indickom myslení: pojem ahamkára). Paris: Collège de France 1978, 375 p.
* *La Face cachée du temps : l'imaginaire de l'au-delà* (Skrytá tvár času: imaginácia druhého sveta). Paris: Fayard 1985, 413 p.
* *La mystique sauvage* (Divoká mystika). Paris: PUF 1993, 296 p.
* *Qu'est-ce que l'ignorance métaphysique (dans la pensée hindoue)? : Śaṅkara* (Čo je metafyzická nevedomosť v hinduistickom myslení?: Šankara). Paris: Vrin 1994, 126 p.
* *Shankara et la non-dualité* (Šankara a nedualita). Paris: Bayard 2001, 278 p.

## Preklady do slovenčiny
* Otázka átmana alebo Ja: k stáročnému nedorozumeniu medzi brahmanmi a buddhistami. In: *Ostium*, roč. 13, 2017, č. 1. Dostupné online

## Referencie

## Zdroj
* 

Kategória:Francúzski filozofi
Kategória:Absolventi École Normale Supérieure
Praxiteles Starší

[náhľad|Héra Barberiniovcov, [Vatikánske múzeá, Vatikán]]
**Praxiteles** alebo **Praxitelés** () bol grécky sochár v 5. storočí pred Kr.

Sochár Praxiteles Starší pochádzal z Atén. Niektorí odborníci ho považujú za žiaka sochárskeho majstra Kalamida a za otca sochára Kéfisodota. Svoju umeleckú činnosť vykonával približne v rokoch 445 až 425 pred Kr. a inšpirovali ho i diela Feidia, s ktorým pracoval na Akropole. Špecializoval sa na odlievanie z bronzu a je možné, že pomáhal Feidiovi pri realizácii veľkej bronzovej sochy *Atény Promachos*.

Z jeho diel sa nič nezachovalo, ale traduje sa, že bol autorom sochy bohyne Héry z chrámu v Platajách, ktorá je známa z viacerých rímskych kópií. Je možné, že originál tejto sochy bol predlohou aj grandiózne stvárneného diela *Héry Barberiniovcov*, ktorej držanie tela, jemné detaily a dokonale vytvarované drapérie prezrádzajú príslužnosť k Feidiovej škole.

Zo staroveku máme o staršom Praxitelovi dve písomné správy aj to iba od autorov schólií (poznámok na okraji starých gréckych textov), a to v Aristeidovom diele *Panathenaikos* (187, 20) a v Theokritovej *Eidylii* (5, 105.), preto niektorí znalci pochybujú či skutočne existoval.

## Referencie a bibliografia

Kategória:Sochári starovekého Grécka
Cena Grammy za najlepší R&B album

**Cena [[Grammy Award|Grammy]] za najlepší R&B album** (angl. Grammy Award for for Best R&B Album) je ocenenie udeľované na Grammy Awards od roku 1995.

## Prijímatelia
[alt=|náhľad|170x170bod|[Boyz II Men boli prví víťazi tejto kategórie v roku 1995.]]
[alt=|náhľad|208x208bod|Za svoj album ''[The Miseducation of Lauryn Hill'' získala Lauryn Hill cenu v kategórii Najlepší R&B album a Album roka.]]
[alt=|náhľad|238x238bod|[Alicia Keys, víťazka z roku 2002, 2005 a 2014.]]
[náhľad|269x269bod|[India.Arie obdržala 3 nominácie a jedno víťazstvo v roku 2003.]]
[alt=A picture of an African-American man with short back hair. He is wearing a white shirt with blue checkered lines in it.|náhľad|260x260bod|[John Legend, dvojnásobný víťaz.]]
[alt=|náhľad|227x227bod|[Jennifer Hudson, víťazka z roku 2009.]]
[náhľad|205x205bod|[Chris Brown (spevák)|Chris Brown, víťaz z roku 2012.]]

## Referencie

## Zdroj

Album, R&B
Garmmy, R&B
Na Bítovské cestě

**Na Bítovské cestě** je prírodná rezervácia ev. č. 5934 neďaleko obce Bítov v okrese Znojmo v nadmorskej výške 350 - 448 metrov. Oblasť spravuje AOPK ČR.

## Ochrana
Prírodná rezervácia je zriadená pre ochranu prírodných výskytov a vzácnych druhov motýľov. Predmetom ochrany sú hercynské dubohrabiny, sutinové lesy, štrbinová vegetácia silikátových hornín a drolin, pohyblivé sutiny silikátových hornín. Z hmyzu je predmetom ochrany kriticky ohrozený jasoň chochlačkový *(Parnassius mnemosyne)*, roháč veľký *(Lucanus cervus)* a fuzáč veľký *(Cerambyx cerdo)*.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Juhomoravského kraja o zriadení prírodnej rezervácie
* Stránka Znojemský týden

Kategória:Chránené územia v okrese Znojmo
Kategória:Územia európskeho významu v Česku
Kategória:Bítov (okres Znojmo)
Kategória:Jevišovická pahorkatina
Pod Havranem

**Pod Havranem** je prírodná rezervácia ev. č. 5928 neďaleko obce Jamolice v okrese Znojmo v nadmorskej výške 250 - 386 metrov. Oblasť spravuje AOPK ČR.

## Ochrana
Predmetom ochrany sú sutinové lesy, štrbinová vegetácia silikátových skál a drolín, suché vresoviská nížin a pahorkatín. Z rastlín je predmetom ochrany kyjanôčka bezlistá *(Buxbaumia aphylla)*, z motýlich druhov spriadač kostihojový *(Euplagia quadripunctaria)*.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Krajského úradu Juhomoravského kraja o zriadení prírodnej rezervácie
* Stránka na BioLib.cz

Kategória:Chránené územia v okrese Znojmo
Kategória:Územia európskeho významu v Česku
Kategória:Jamolice
Kategória:Jevišovická pahorkatina
Bau (prírodná pamiatka)

**Bau** je prírodná pamiatka ev. č. 5921 neďaleko obce Podhradí nad Dyjí v okrese Znojmo v nadmorskej výške 350 - 430 metrov. Oblasť spravuje AOPK ČR.

## Ochrana
Predmetom ochrany sú nízke xerofilné kroviny – porasty so skalníkmi
*(Cotoneaster spp.)*, hercynské dubohrabiny, sutinové lesy, štrbinová vegetácia silikátových
skál a drolín, skalná vegetácia s kostravou tvrdou *(Festuca pallens)*. Z rastlín je predmetom
ochrany arábka málokvetá *(Arabis pauciflora)*, z hmyzu roháč veľký *(Lucanus cervus)* a
fuzáč veľký *(Cerambyx cerdo)*.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Krajského úradu Juhomoravského kraja o zriadení prírodnej pamiatky 

Kategória:Chránené územia v okrese Znojmo
Kategória:Územia európskeho významu v Česku
Kategória:Podhradí nad Dyjí
Kategória:Jevišovická pahorkatina
Cena Grammy za najlepší popový výkon dua alebo skupiny

**Cena [[Grammy Award|Grammy]] za najlepší popový výkon dua alebo skupiny** (angl. Grammy Award for Best Pop Duo/Group Performance) je ocenenie udeľované na Grammy Awards od roku 2012, ktoré je zlúčením troch predošlých kategórii: Najlepšia spevácka popová spolupráca (Best Pop Collaboration with Vocals), Najlepší popový výkon dua alebo skupiny s vokálom (Best Pop Performance By A Duo Or Group With Vocals) a Najlepší inštrumentálny popový výkon (Best Pop Instrumental Performance).

## Príjemcovia

### 2010s
[vpravo|náhľad|[Amy Winehouse, víťazka z roku 2012]]
[alt=A blonde woman wearing a black gown singing into a microphone.|náhľad|[Christina Aguilera obdržala 2 nominácie a jedno víťazstvo v roku 2015]]
[alt=|náhľad|221x221pixelů|Víťazi z roku 2019, [Lady Gaga a Bradley Cooper]]

### 2020s

## Referencie

## Zdroj

Popový výkon
Grammy, pop
Bau

**Bau** môže byť:

* ostrov na Fidži, pozri Bau (ostrov)
* chránené územie v Česku, pozri Bau (prírodná pamiatka)
Amber Heardová

**Amber Heardová** (; * 22. apríl 1986, Austin, Texas, Spojené štáty) je americká herečka a modelka známa z filmov *Friday Night Lights* (2004), *Zombieland* (2009) či *Machete zabíja* (2013). Otvorene sa priznala k svojej bisexuálnej orientácii. Od roku 2015 tvorila 2 roky pár s hercom Johnnym Deppom. V roku 2022 prehrala súdny spor s Johnnym Deppom, ktorý ju žaloval za urážky na cti. 

## Životopis
Amber Heardová sa narodila 22. apríla 1986 v texaskom Austine. Jej rodičia sa volajú David a Paige a má sestru Whitney. Navštevovala St. Michaels Catholic Academy v Austine, ktorú vo svojich 17 rokoch musela opustiť kvôli herectvu. Začínala v seriáloch ako *[[O.C. California]]* či *Myšlienky vraha*, neskôr získala prvú filmovú rolu vo filme *Friday Night Lights*. O rok získala ďalšiu skúsenosť vo filme *Jej prípad* po boku Chalize Theronovej. O to viac priestoru dostala v trileri *All the Boys Love Mandy Lane*, kde si strihla Amber hlavnú úlohu.

V roku 2009 sa ukázala v hororovej komédii *Zombieland,* v ktorej sa objavila aj s herečkou Emmou Stone. Ďalší úspech započala s Johnnom Deppom v romantickej dráme *Rumový denník* z roku 2011. V rovnakom roku tiež bodovala v akčnom trileri *Smrtonosná jazda* s Nicolasom Cageom, kde stvárnila servírku, ktorá pomáha pátrať otcovi po jeho nezvestnej dcére. Objavila sa tiež v britskom televíznom programe *[[Top Gear]]*.

V roku 2015 sa objavila v pokračovaní kasového trháku *Magic Mike XXL* kde stvárnila fotografku, ktorá flirtuje s hlavným hrdinom filmu, ktorého stvárnil herec Channing Tatum. Ukázala sa tiež ako baletka v dráme *Dánske dievča* s hercom Eddiem Redmaynom. Film mal premiéru na 72. festivale v Benátkach.

Amber je športovo založená. Má rada golf, plávanie, potápanie či tenis. Do roku 2012 žila s fotografkou Taysou van Ree, čím sa aj priznala k svojej bisexuálnej orientácii. Od roku 2015 žila s hercom Johnnym Deppom, s ktorým sa v roku 2017 rozišla. Momentálne je najviac známa vďaka súdnemu konaniu so svojim bývalým manželom, ktorého obvinila z fyzického a psychického týrania. Momentálny priebeh poukazuje na údajne tyranie zo strany Amber.

## Filmografia

## Iné projekty

## Externé odkazy
* 
* 

## Zdroj
* 

Kategória:Filmové herečky USA
Kategória:Televízne herečky USA
Kategória:LGBT osobnosti USA
Kategória:Ateisti USA
Kategória:Osobnosti z Austinu
Patrofilos

**Patrofilos**  () môže byť:

* grécky koroplastik (tvorca terakotových figurín) v 1. stor., pozri Patrofilos (koroplastik) 
* ariánsky biskup v 4. stor., pozri Patrofilos zo Skythopolisu 
* grécky sochár v 5. stor., pozri Patrofilos (sochár)
Interflug

[thumb|right|Centrála Interflugu, ''Haus des Reisens'', neďaleko [Alexanderplatz vo východnom Berlíne, 1971]]

**Interflug Gesellschaft für internationalen Flugverkehr mit beschränkter Haftung** (skrátený názov: *Interflug GmbH*) bol v rokoch 1963 až 1990 východonemecký národný letecký dopravca. Spoločnosť sídlila vo východnom Berlíne a prevádzkovala pravidelné aj charterové lety nielen do európskych destinácií, ale aj medzi kontinentmi zo svojej základne na letisku Berlín-Schönefeld so zameraním na krajiny RVHP. S následným opätovným zjednotením Nemecka spoločnosť zanikla.

## Destinácie
Pravidelné linky Interflugu v lete 1974:

* Berlín-Schönefeld – Damask – Bagdad (Il-62)
* Berlín-Schönefeld – Káhira – Chartúm (Il-62)
* Berlín-Schönefeld – Bejrút (Il-62)
* Berlín-Schönefeld – Nikózia – Damask (Il-62)
* Berlín-Schönefeld – Belehrad – Alžír – Bamako – Konakry (Il-18)
* Berlín-Schönefeld – Alžír – Freetown – Konakry (Il-62)
* Berlín-Schönefeld – Moskva-Šeremetievo (Il-62, Il-18, Tu-134)
* Berlín-Schönefeld – Leningrad (Il-18)
* Berlín-Schönefeld – Kijev-Borispol (Il-18)
* Berlín-Schönefeld – Minsk (Il-18)
* Berlín-Schönefeld – Varna (Il-18)
* Berlín-Schönefeld – Burgas (Il-18)
* Berlín-Schönefeld – Sofia (Il-18)
* Berlín-Schönefeld – Budapešť (Il-18, Tu-134)
* Berlín-Schönefeld – Bukurešť-Otopeni (Tu-134)
* Berlín-Schönefeld – Praha (Il-18)
* Berlín-Schönefeld – Bratislava (Tu-134)
* Berlín-Schönefeld – Poprad-Tatry (Il-18)
* Berlín-Schönefeld – Belehrad (Il-18)
* Berlín-Schönefeld – Záhreb – Belehrad (Tu-134)
* Berlín-Schönefeld – Budapešť – Tirana (Il-18)
* Berlín-Schönefeld – Varšava (Tu-134)
* Berlín-Schönefeld – Gdansk (An-24)
* Berlín-Schönefeld – Viedeň (Tu-134)
* Berlín-Schönefeld – Helsinki (Tu-134)
* Berlín-Schönefeld – Kodaň (Tu-134)
* Berlín-Schönefeld – Amsterdam (Tu-134)
* Berlín-Schönefeld – Moskva-Šeremetievo – Taškent – Dháka – Hanoj (Il-18)
* Berlín-Schönefeld – Erfurt (An-24, Il-18)
* Berlín-Schönefeld – Barth (An-24)
* Berlín-Schönefeld – Heringsdorf (An-24)

* Lipsko/Halle – Moskva-Šeremetievo (Il-18)
* Lipsko/Halle – Budapešť (Il-18)
* Lipsko/Halle – Barth (An-24)
* Lipsko/Halle – Heringsdorf (An-24)

* Drážďany – Moskva-Šeremetievo (Tu-134)
* Drážďany – Budapešť (Tu-134)
* Drážďany – Barth (An-24)
* Drážďany – Heringsdorf (An-24)

* Erfurt – Budapešť (Il-18)
* Erfurt – Barth (An-24)
* Erfurt – Heringsdorf (An-24)

## Flotila
Spoločnosť Interflug používala nasledujúce lietadlá: 

## Referencie

## Iné projekty

## Zdroj

Kategória:Zaniknuté letecké spoločnosti
Kategória:Letecké spoločnosti Nemecka
Tatra okolo sveta

[náhľad|Slávnostný odchod expedície zo [Staromestské námestie (Praha)|Staromestského námestia v Prahe (18. 3. 1987)]]
náhľad|Tatra 815 GTC v múzeu
**Tatra okolo sveta** bola expedícia Tatry 815 GTC (**G**rand **T**ourist **C**aravan) okolo sveta, ktorá na svojej ceste propagovala Tatru a česko-slovenské výrobky. Výprava vyrazila 18. marca 1987 z vtedajšej ČSSR a vrátila sa za 37 mesiacov v apríli 1990 do ČSFR. Nadstavbu vozidla postavili vo vtedajšej Vagónke Studénka a s vozidlom sa môžeme stretnúť v Technickom múzeu v Kopřivnici.

## História
Iniciátorom výpravy bol kameraman Jiří Stöhr, účastník študentskej expedície Lambaréné s T 138, ktorý v spolupráci s vedením Tatry Kopřivnice pripravoval výpravu celé tri roky. Ďalšími členmi výpravy sa stali jadrový fyzik Stanislav Synek (tlmočník výpravy, zvukár), publicista Petr Bárta (propagácia, klapka), geológ Dr. František Jeniš (pilot motorového rogala), technik Dalibor Petr (vodič, kuchár) a majster skúšobne motorov podniku Tatra Karel Valchař (druhý vodič). V Číne sa k výprave pripojil aj Ing. Aleš Novák, v tom čase vedúci skúšobne motorov Tatra.

Výprava vyrazila 18. marca 1987 a vrátila sa za 37 mesiacov v apríli 1990. Expedícia viedla cez šesť kontinentov a merala 139&nbsp;860&nbsp;km. V Guatemale bola celá posádka uväznená, prepustení boli až po niekoľkých dňoch, pričom z vozidla bola zabavená časť nazhromaždeného materiálu. V roku 1989 pri splavovaní rieky Hunza v Pakistane tragicky zahynul František Jeniš, po tom, čo sa s ním a A. Novákom prevrátil čln.

Výprava sa domov vrátila až po nežnej revolúcii a o jej výsledky nebol vtedy veľký záujem. Naviazané obchodné kontakty stratili zmysel a členovia boli podozrievaní z vyzvedačstva. Výsledky cesty neboli uverejnené v plánovanom rozsahu. Zišlo zo zostavenia 56 dielneho seriálu z natočeného materiálu a k divákom sa nedostal ani dvojdielny celovečerný dokument. Záujemcovia tak môžu čerpať iba z vytlačeného seriálu reportáží vo vtedajšom "armádnom" dvojtýždenníku *Zápisník* a vydanej knižnej podoby.

## Technické parametre
**Tatra 815 GTC**
* Dĺžka: 10,00 m
* Výška: 3,85 m
* Šírka: 2,5 m
* Motor: vznetový vidlicový desaťvalec s výkonom 208 kW (283 k)
* Nápravy: 3 (chrbticový rám s centrálnou nosnou rúrou, nezávislé zavesenie kolies na výkyvných polonápravách)
* Brodivosť: 0,8 m
* Palivové nádrže: 2 x 230 litrov
* Max. rýchlosť: 95 km/h

## Navštívené krajiny

## Referencie

## Pozri aj
* Expedícia Lambaréné
* Tatra okolo sveta 2

## Iné projekty

## Zdroje
* Tatra okolo sveta - vrátane interaktívnej mapy trasy, videá z ciest, fotografie, technické detaily, info o posádke
* Technické múzeum Tatra Kopřivnice 
* 

## Externé odkazy
*Film z výpravy

Kategória:Expedície
Kategória:Tatra (podnik)
Profiled

***Profiled*** je album, na ktorom je kompilácia z interview anglickej rockovej skupiny Led Zeppelin. Dňa 21. septembra 1990 ich vydalo na CD nosiči hudobné vydavateľstvo Atlantic Records. Album *Profiled* bol vytvorený ako propagačné a sprievodné CD k nedávno vydanému boxsetu. V roku 1992 bola táto kompilácia vydaná komerčne, ako súčasť špeciálnej edície výberového albumu *[[Led Zeppelin Remasters]]*.

## Zoznam nahrávok
# „Led Zeppelin Profile“ - Táto stopa je kompiláciou útržkov rozhovorov a výberov z piesní 28:05
##Jimmy Page
##Robert Plant
##John Paul Jones
##„Hey, Hey, What Can I Do“
##Jimmy Page
##„Moby Dick“/„Bonzo's Montreux“
##John Paul Jones
##Robert Plant
##„Kashmir“
##Jimmy Page
##„White Summer“/„Black Mountain Side“
#8. „Station Liners“stručné generické útržky nahrané Jimmy Pageom pre rádia (napr. „Im Jimmy Page, and Im ready to rock“)
# 20. „Interview: Jimmy Page“
# 32. „Interview: Robert Plant“
# 43. „Interview: John Paul Jones“

## Výroba albumu
*John Paul Jones
*Jimmy Page
*Robert Plant
*Dan Neerinterviewer
*DeWitt Nelsoninterview
*Valerie Alternahrávanie
*David Bailesproducent nahrávania
*Yves Beauvaisvýkonný producent
*Fun Cheungasistencia
*Perry Coopervýkonný producent
*James Faheynahrávanie
*Judy Libowvýkonný producent
*Neer Perfect Productionsprodukcia
*Jodi Rovinumelecká réžia

## Zdroj
*

Kategória:Albumy Led Zeppelin
Kategória:Kompilačné albumy z 1990
Propiolaktón

**Beta-propiolaktón** (systematický názov je oxetan-2-on) je organická chemická zlúčenina a patrí do skupiny látok z triedy beta-laktámov. Pri izbovej teplote to je bezfarebná, vysokotoxická a horľavá kvapalina so slabou sladkou vôňou. Látka dráždi oči, pokožku a je to dokázaný karcinogén.

Je dobre miešateľná s vodou, etanolom, acetónom, dietyléterom a chloroformom.

## Použitie
β-propiolaktón má dezinfekčné účinky a používa sa pri sterilizácii krvnej plazmy, chirurgických nástrojov a enzýmov. Hlavné využitie β-propiolaktónu je ako surovina pre syntézu iných chemických zlúčenín.

## Externé odkazy
* Propiolactone - webbook.nist.gov

## Zdroj

Kategória:Laktóny
Kategória:Karcinogény
Matt Bomer

**Matthew Staton „Matt“ Bomer** (* 11. október 1977, Webster Groves, Missouri, USA) je americký herec. Preslávil ho televízny seriál *[[Biele goliere]]* (20092014).

## Detstvo a mladosť
Narodil sa v Missouri a navštevoval Klein High School s hercom Lee Paceom. Obaja hrali v neziskovej divadelnej organizácií. V roku 2001 odpromoval na vysokej škole Carnegie Mellon University v Pittsburghu v Pensylvánii a získal bakalársky titul v odbore výtvarného umenia. V show u Ellen DeGeneres priznal, že už odmalička túžil po hereckej kariére.

## Kariéra
Začínal v televíznych seriáloch ako napríklad *[[All My Children]]*, kde tiež začínali herci Sarah Michelle Gellarová či Josh Duhamel. V roku 2003 debutoval aj po boku Elizy Dushkuovej v seriáli Tru Calling, kde stvárnil priateľa hlavnej postavy. Objavil sa aj v thrilleri *[[Tajomný let]]* (2005) s herečkou Jodie Fosterovou, kde získal menšiu rolu. O dosť viac priestoru sa mu dostalo v roku 2006, v horore podľa skutočných udalostí, *[[Texaský masaker motorovou pílou: Počiatok]]*, kde sa vžil do úlohy Erica, ktorý je povolaný na vojnu.

Zahral si aj v seriáloch ako *[[Chuck]]* či *[[Glee]]*. V roku 2009 bol obsadený do hlavnej úlohy v seriáli *[[Biele goliere]]*, v ktorom stvárňuje odsúdeného Neala Caffreya, ktorý utiekol z väzenia. Predstavil sa ako 105-ročný Henry Hamilton, ktorý dal Justinovi Timberlakeovi „svoj čas“ vo filme *[[Vymedzený čas]]* (2011). V rovnakom roku stvárnil striptéra v komédií *[[Magic Mike]]* (aj v druhom pokračovaní).

V roku 2015 usiloval o úlohu Christiana Greya vo filme *[[Päťdesiat odtieňov sivej (film)|Päťdesiat odtieňov sivej]]*. Konkurzom však neprešiel. Získal Zlatý glóbus v dráme *[[The Normal Heart]]*, kde stvárnil muža zomierajúceho na ochorenie AIDS. Matt musel kvôli postave schudnúť viac ako 20 kg. V jednom z jeho interview priznal, že to bolo veľmi zložité obdobie a veľmi to ovplyvnilo jeho zdravie a náladu.

## Súkromný život
Je zaraďovaný medzi najpríťažlivejších mužov showbiznisu. V roku 2012 sa priznal k homosexuálnej orientácií a žije s manželom Simonom Hallsom, s ktorým vychováva troch synov. Tých im porodila náhradná matka.

## Filmografia

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:LGBT osobnosti USA
Kategória:Osobnosti z Missouri
Božický mokřad

**Božický mokřad** je prírodná rezervácia ev. č. 5856 neďaleko obce Božice v okrese Znojmo v nadmorskej výške 186 metrov. Oblasť spravuje AOPK ČR.

## Ochrana
Predmetom ochrany je revitalizovaná mokraď s bohatým výskytom obejživelníkov, najmä kunky červenobruchej *(Bombina bombina)* a ďalších významných a vzácných druhov živočíchov a rastlín.

## Referencie


## Pozri aj
* Zoznam chránených území v okrese Znojmo

## Externé odkazy
* Nariadenie Krajského úradu Juhomoravského kraja o zriadení prírodnej pamiatky 

Kategória:Chránené územia v okrese Znojmo
Kategória:Územia európskeho významu v Česku
Kategória:Mokrade v Česku
Kategória:Božice
Kategória:Dyjsko-svratecký úval
Potápačské hodiny

náhľad|Potápačské hodinky (počítač)
**Potápačské hodiny** sú hodinky alebo miniatúrny náramkový počítač, ktorý je určený na potápanie. Jeho úlohou je podávať potápačovi aktuálne všetky potrebné informácie o ponore.

Medzi základné funkcie patrí:
* meranie, indikácia a integrácia okamžitej hĺbky ponoru
* meranie a indikácia času stráveného pod hladinou
* vypočítavanie bezdekompresného času prípadne dekompresných zastávoch v závislosti od implementovaného dekompresného algoritmu
* indikácia výstupovej rýchlosti
* meranie miery nasýtenia dusíkom
* použitie rôznych dýchacích plynov
* meranie a indikácia kyslíkovej toxicity

Kategória:Hodiny
Malý Ganek

**Malý Ganek** (nesprávne **Malý Gánok**, , , ) je severozápadný satelit (Veľkého) Ganku vo Vysokých Tatrách. Od masívu Vysoká ho delí Rumanovo sedlo, od Prostredného Ganku Malá Ganková štrbina a na severe z neho vybieha samostatný bočný hrebeň medzi Ťažkú a Bielovodskú dolinu. Z južnej strany leží pod Malým Gankom severovýchodné odvetvie Zlomísk a Rumanova dolinka.

## Názov
Gang, „gánok“ znamená ľudový zastaraný slovenský pojem pre verandu, v regionálnom dialekte sa vyslovuje „ganek“. Vzťahuje sa na typickú terasu, sutinovú rampu, ktorá pozdĺžne pretína severozápadnú stenu Malého Ganku vo výške takmer 300 metrov nad Ťažkou dolinou. Nazývame ju Galériou Ganku. Názov prešiel do literatúry a kartografie vo svojej miestnej nárečovej forme. Nakoľko známejšia a správnejšia forma názvu „gánok“ je už archaická, rešpektuje sa všeobecne ľudový názov „ganek“ aj v ustálenej tatranskej zemepisnej nomenklatúre. Adjektívum „malý“ diferencuje tento vrchol od susedného Prostredného Ganku a od najvyššieho štítu masívu, od Ganku.

## Výstupy
Nedá sa predpokladať, že by na jeho vrchole stáli dávni hľadači pokladov, a tak prvými doloženými turistami na jeho vrchole boli Poliaci Karol Potkański s horskými vodcami Jęndrzejom Walom ml. a Janom Bachledom Tajberom. Bolo to 25. augusta 1892, keď sa rozhodli vystúpiť na (Veľký) Ganek západným hrebeňom z Rumanovho sedla. Severovýchodná stena pod Galériou Ganku je však oveľa väčší horolezecký problém.

## Turistika
Výstup na štít je možný len s horským vodcom. Najľahšia túra (0+), ale dosť exponovaná, vedie do Gankovej štrbiny, širokého sedla medzi Rumanovým štítom a Gankom a potom po hrebeni na vrchol.

## Galéria

Galeria_Gankowa.jpg|Vľavo hore Prostredný hrot, uprostred Bradavica, vpravo vzadu Gerlach a pod ním Ganek.
Ganok_and_Kvetnicova_veza_from_Litvorova_dolina.jpg|Zľava Západný železný štít, Zlobivá, Rumanov štít, Ganek, v pozadí vpravo Rysy a Malé Rysy.
Hviezdoslavov_vodopad_under_Ganok.jpg|Hviezdoslavov vodopád, sprava Ganek, Rumanov štít a Zlobivá.
2004Ganek_wysoka_rysy.jpg|Pohľad zo severu, zľava Rumanov štít a Ganek, uprostred Vysoká (mrak) a Ťažký štít, vpravo Rysy.


## Referencie


## Externé odkazy
* K názvosloviu Ganek – Gánok a i.
* Na Summitpost.org
* Súpis o nákres najvýznamnejších ciest Galériou 
* Ganek a jeho Galéria na nfo.sk 
* Opis normálky

Kategória:Dvojtisícovky na Slovensku
Kategória:Vrchy Vysokých Tatier
Červený rybníček

**Červený rybníček** je prírodná pamiatka ev. č. 2467, na západ od miestnej časti Znojmo - Hradiště v okrese Znojmo na pravej strane cesty Hradiště - Mašovice. Správa AOPK ČR.

## Ochrana
Predmetom ochrany je tôňa s výskytom lupeňonohých kôrovcov a vzácnych druhov živočíchov a rastlín.

## Referencie


## Pozri aj
* Zoznam chránených území v okrese Znojmo

## Iné projekty

## Externé odkazy
* Prehlásenie Ministerstva kultúry o zriadení chráneného náleziska
* Na stránke BioLib.cz

Kategória:Chránené územia v okrese Znojmo
Kategória:Rybníky v Juhomoravskom kraji
Kategória:Jevišovická pahorkatina
Kategória:Povodie Dyje
Kategória:Znojmo
Kategória:Vodstvo okresu Znojmo
Lambaréné

**Lambaréné** je mesto v Gabone. Leží na rieke Ogooué, asi 250 km juhovýchodne od hlavného mesta Libreville  a je správnym centrom provincie Moyen-Ogooué. Žije tu okolo 27 tisíc obyvateľov (2010).

Mesto sa dostalo do povedomia vďaka nemocnici, ktorú tu založil Albert Schweitzer. Práve do tejto nemocnice smerovala expedícia Lambaréné v roku 1968 a neskôr aj v roku 1988, ktoré viezli humanitárnu pomoc z ČSSR.

## Iné projekty

Kategória:Mestá v Gabone